Dgère ed Vindèe

El dgère ed Vindèe oubin guère ed Vindèe ch'est ch'nom qu'o donne à l'dgère chivile qu'il y o ieu dins chl'ouèst d'el Franche inte ches roéyalisses (ches « blancs ») et pis ches républicans (ches « bleus ») durant l'Révolucion franchoése inte 1793 pi 1796.

Dgère ed Vindèe et pis Chouannerie
El dgère ed Vindèe al étoét loyèe à l'Chouannrie, ches deus conflits in les apèle perfoés « ches dgères d'echl'Ouèst ». El Chouannrie al étoét sur ech cautè nord d’el Loére, ches dgères ed Vindèe ch'étoét au sud d'el Loére (in Poétou pis unne partie d'ech sud ed Bertangne in Loére-Atlantike).

Ches prunmés roaisons d’el dgère
Conme partout in Franche, el Vindèe al o connu des mouvmints d'poaiyisans inte 1789 pi 1792. Moais ch'est quand l’Constitucion al o délibérè l'alvèe in masse (ch'est-à-savoér rétchisicionner tertous ches jonnes onmes qui n'ont point d'fanme inte 18 et 25 ans por foaire unne armèe républicainne) in marche 1793 qu'unne révolte a s'o constituè in Vindèe et pis dins d'eutrés régions d'Franche. Avuc un grand manke d'organnisacion à ch'cminchmint, el révolte a s'o foaite conme unne classike jakrie poaiyisanne avant d'prinde el fourme d'un grand mouvmint conter-révolucionnoaire.

catégorie:Histoère